O vožnji s spremljevalcem govorimo, kadar vozi vozilo v cestnem prometu oseba, ki še nima pravice voziti samostojno in jo v vozilu spremlja oseba, ki ni učitelj vožnje. Oba morata pri tem izpolnjevati predpisane pogoje za takšno obliko udeležbe v cestnem prometu.
Na vozilu, ki ga vozi oseba v spremstvu, mora biti nameščena magnetna odsevna tablica L. Tablica mora biti nameščena na levi polovici zadnje strani vozila. Tablico lahko kupite na vseh enotah Avto Krke.